ΓΡΑΠΤΗ ΕΡΩΤΗΣΗ E-1412/03

υποβολή: Ioannis Marnos (PPE-DE) και Stavros Xarchakos (PPE-DE) προς την Επιτροπή

(23 Απριλίου 2003)

Θέμα: Εφαρμογή του Προγράμματος Interreg στην Αλβανία

Σύμφωνα με καταγγελίες εκπροσώπων της ελληνικής εθνικής μειονότητας της Νοτίου Αλβανίας και του βουλευτή του Αλβανικού Κοινοβουλίου κ. Καραμέλου, σε πρόσφατη συνέντευξη τύπου (2.4.2003) στο Ευρωπαϊκό Κοινοβούλιο, τα κονδύλια του Κοινοτικού Προγράμματος Interreg II που αφορούσαν παρέμβαση ένθεν κακείθεν της Ελληνοαλβανικής μεθορίου χρησιμοποιήθηκαν μόνο σε ποσοστό 30 %, ενώ το Interreg III (το οποίο δημιουργήθηκε για την περίοδο 2000-2006) δεν έχει αρχίσει ακόμη να εφαρμόζεται. Αποτέλεσμα όλων αυτών είναι να μην ενισχύονται από κοινοτικές πηγές έργα και πρωτοβουλίες βελτίωσης της θέσης της διεθνώς αναγνωρισμένης ελληνικής μειονότητας της Νοτίου Αλβανίας, μιας μειονότητας πουπέστη επί δεκαετίες τον διωγμό του τυραννικού και ολοκληρωτικού καθεστώτος του Χότζα και ακόμη δεν απολαμβάνει τα στοιχειώδη δημοκρατικά δικαιώματα που της αναλογούν, όπως έχουν άλλωστε κατ' επανάληψη επισημάνει τα Όργανα της ΕΕ. Οι ίδιοι εκπρόσωποι τόνισαν κατά την παρουσία τους στο Ευρωπαϊκό Κοινοβούλιο ότι — 12 χρόνια μετά την κατάρρευση του παραπάνω καθεστώτος — καμία απογραφή του συνολικού ελληνικού πληθυσμού της Αλβανίας δεν έχει διενεργηθεί κατά τα πρότυπα που ισχύουν σε όλες τις ευνομούμενες ευρωπαϊκές χώρες.

Ισχύουν τα παραπάνω στοιχεία για την εφαρμογή των Interreg II και III; Αν ναι, πού οφείλεται αυτή η καθυστέρηση η οποία έχει αντίκτυπο στην ποιότητα ζωής των χιλιάδων Ελλήνων και Αλβανών που διαβιούν στη Νότιο Αλβανία· Πώς σκοπεύει η Επιτροπή να επιβάλει στην Αλβανία τη διενέργεια μιας αξιόπιστης και σύμφωνης με τα ευρωπαϊκά πρότυπα απογραφής του αλβανικού πληθυσμού ώστε να αποτυπωθεί το μέγεθος της ελληνικής αλλά και τωνπόλοιπων μειονοτήτων (Τσιγγάνων, Ρομ, Σλάβων κ.α.) που ζουν στην χώρα αυτή·

Απάντηση του κ. Barnier εξ ονόματος της Επιτροπής

(13 Ιουνίου 2003)

Από το 1991, η Αλβανία επωφελήθηκε από την κοινοτική στήριξη μέσω των προγραμμάτων PHARE, CARDS και άλλων προγραμμάτων κοινοτικής ενίσχυσης. Το μεγαλύτερο από τα προγράμματα αυτά είναι το CARDS. Το πρόγραμμα CARDS μπορεί να χρησιμοποιηθεί, μεταξύ άλλων, για διασυνοριακά έργα, για τη στήριξη των δαπανών της αλβανικής πλευράς των συνόρων δεδομένου ότι η ελληνική πλευρά λαμβάνει στήριξη από το Interreg. Σύμφωνα με το Έγγραφο Εθνικής Στρατηγικής για την Αλβανία, οι προτεραιότητες είναι το περιβάλλον, η ολοκληρωμένη διαχείριση των συνόρων και η ανάπτυξη τοπικών κοινοτήτων.

Το πρόγραμμα Interreg II για την Ελλάδα περιέχει έναν αριθμό επιμέρους προγραμμάτων συμπεριλαμβανομένου ενός προγράμματος συνεργασίας με την Αλβανία. Σύμφωνα με τις πληροφορίες που έχουν διαβιβαστεί από τις ελληνικές αρχές, το 97 % των διαθέσιμων πόρων για το εν λόγω επιμέρους πρόγραμμα χρησιμοποιήθηκαν και καταβλήθηκαν, πράγμα το οποίο σημαίνει ότι η εφαρμογή ήταν πολύ ικανοποιητική.

Η εφαρμογή του προγράμματος Interreg IIIA, Ελλάδα-Αλβανία, άρχισε το Δεκέμβριο του 2002 και θα συνεχιστεί μέχρι το 2008. Η Επιτροπή θα λάβει τα πρώτα αποτελέσματα σχετικά με την πρόοδο, το δεύτερο εξάμηνο του 2003, με την ευκαιρία της επόμενης συνεδρίασης της επιτροπής παρακολούθησης.

Δεδομένης της προσεχούς συνεδρίασης για τη Συμφωνία Σταθεροποίησης και Σύνδεσης (ΣΣΣ) με την Ευρωπαϊκή Ένωση, οι αλβανικές αρχές ανέλαβαν να διαβιβάσουν στην Επιτροπή τα ακριβή στοιχεία για το μέγεθος των μειονοτήτων στο τέλος του 2003 το αργότερο. Εάν η Αλβανία δεν τηρήσει τιςποχρεώσεις της ως προς τα ανωτέρω, αυτό θα έχει δυσμενή επίπτωση στη διαδικασία διαπραγμάτευσης του ΣΣΣ και θαπονομεύσει επίσης τη φιλοδοξία της χώρας να καταστεί κράτος μέλος της Ένωσης.